da da da da de en en fi da da en da da da da da da sv sv id fi da da de en de da de da en da sv da da da da da da de da da da da da da da da sv da de da da da da de da da da da da da da da da da da da es da nl es da da da nl da da da da da da da da da sv da da da da da da sv da eo da da da da da da da da da da da da da da da da da da nl da en da sv da de da da de de da da fr de da sv da en da sv ja ru pl hy da sv da en da en da da da da da da da da da da da da en da da da en da en da en da da en da da da da it th da da it en da da it en da da it en da da it mr da da
Behandling af personoplysninger | Rigsrevisionen
Sådan laver vi større undersøgelser
Erklæringen henvender sig til de myndigheder, virksomheder mv., som Rigsrevisionen reviderer. I erklæringen kan de reviderede læse om Rigsrevisionens adgang til at indhente oplysninger, herunder personoplysninger.
Rigsrevisionens persondataspolitik giver dig information om, hvordan Rigsrevisionen behandler personoplysninger, og hvilke rettigheder du har i den forbindelse.
Du kan finde databeskyttelsesforordningen og databeskyttelsesloven samt læse mere om reglerne på Datatilsynets hjemmeside.
Rigsrevisionen er dataansvarlig – sådan kontakter du os
Rigsrevisionen er dataansvarlig for Rigsrevisionens behandling af personoplysninger.
Hvis du har spørgsmål til Rigsrevisionens behandling af personoplysninger, er du velkommen til at kontakte vores databeskyttelsesrådgiver Britt Scherfig:
Telefon: 33 92 84 26
Brev: Rigsrevisionen, Landgreven 4, 1301 København K, Att.: Britt Scherfig
Hvis din henvendelse indeholder følsomme eller fortrolige oplysninger, bør du sende e-mailen krypteret.
Formålene med og retsgrundlaget for behandlingen af personoplysninger
Rigsrevisionen behandler personoplysninger for at kunne:
udføre de opgaver, som Rigsrevisionen har i henhold til rigsrevisorloven, herunder de opgaver, som vi er retligt forpligtede til at udføre
behandle henvendelser og levere service, fx om aktindsigt, nyhedsbreve og tilmeldinger til arrangementer
indgå og opfylde kontrakter
dokumentere vores arbejde og sikre korrekt sagsbehandling
opfylde journaliseringspligt og arkivforpligtelser.
Retsgrundlaget for Rigsrevisionens behandling af personoplysninger er generelt:
databeskyttelsesforordningens artikel 6, stk. 1, litra b, c og e
databeskyttelsesforordningens artikel 9, stk. 2, litra f og g
offentlighedsloven, jf. instruks for rigsrevisor
I visse tilfælde indhenter vi dit samtykke til at behandle personoplysninger om dig. Du vil i givet fald få nærmere information om formålet og retsgrundlaget i forbindelse med indsamlingen.
Rigsrevisionen behandler kun de personoplysninger, der er relevante og nødvendige for, at vi kan udføre vores opgaver. Hvilke konkrete personoplysninger vi indsamler og registrerer, afhænger af, hvilken opgave vi skal udføre.
I rigsrevisorloven (lovbekendtgørelse nr. 101 af 19. januar 2012 om revisionen af statens regnskaber m.m.) er der fastsat regler om rigsrevisors adgang til oplysninger og dokumenter. Det følger heraf, at rigsrevisor – fra enhver offentlig myndighed eller institution, som Rigsrevisionen har revisionsadgang til – kan indhente alle oplysninger og dokumenter, som rigsrevisor skønner nødvendige for udførelsen af sit arbejde, jf. rigsrevisorlovens § 12, stk. 1.
Der er ingen begrænsninger i rigsrevisors adgang til oplysninger, og rigsrevisor har således også adgang til at indhente personoplysninger, herunder almindelige, følsomme oplysninger, oplysninger om strafbare forhold og fortrolige oplysninger.
Hvis du skriver til Rigsrevisionen, fx fordi du som journalist har spørgsmål til en revisionssag eller søger aktindsigt i en sag, vil vi registrere (journalisere) din henvendelse og vores svar til dig.
Herudover registrerer vi ikke personoplysninger om dig, dvs. at vi ikke registrerer andre oplysninger om dig end dem, du selv har valgt at give til Rigsrevisionen.
Hvis du søger job i Rigsrevisionen
Ledige stillinger slås op på Rigsrevisionens hjemmeside og i relevante jobbaser. Vi bruger statens e-rekrutteringssystem. Se mere her.
Du kan på vores hjemmeside oprette et abonnement på nyheder fra Rigsrevisionen. Se mere her.
Hvis du retter henvendelse til Rigsrevisionens whistleblowerordning, vil Rigsrevisionen ifølge whistleblowerloven kunne behandle de personoplysninger, du indberetter. Det gælder også eventuelle følsomme oplysninger og oplysninger om strafbare forhold. Ifølge whistleblowerloven er Rigsrevisionen endvidere forpligtet til at registrere (journalisere) modtagne indberetninger. Læs mere om Rigsrevisionens whistleblowerordning her.
Rigsrevisionen registrerer indsamlede personoplysninger i de it-systemer, som Rigsrevisionen anvender i sit arbejde. Ansatte i Rigsrevisionen er underlagt en lovbestemt tavshedspligt og må kun behandle de personoplysninger, der er nødvendige for, at de kan udføre deres arbejdsopgaver. Rigsrevisionen anvender adgangsstyring til at sikre dette.
Rigsrevisionen opbevarer personoplysninger, så længe det er nødvendigt at hensyn til formålene med behandlingen, herunder så længe Rigsrevisionen er pålagt opbevaring i henhold til reglerne om arkivering.
Rigsrevisionen videregiver kun personoplysninger til tredjemand, hvis vi er retligt forpligtede til det, eller det i øvrigt er nødvendigt for at udføre de opgaver, som vi varetager.
Rigsrevisionen reviderer på vegne af Folketinget, og rigsrevisor afgiver beretninger og notater til Statsrevisorerne. Rigsrevisionen kan i den forbindelse undtagelsesvist videregive personoplysninger til Statsrevisorerne i medfør af rigsrevisorloven. Rigsrevisionens revision er dog ikke rettet mod enkelte borgere, men altid mod den ansvarlige minister.
Rigsrevisionen anvender i visse tilfælde eksterne eksperter – typisk forskere o.l. – til at behandle personoplysninger på vegne af og efter instruks fra Rigsrevisionen. Rigsrevisionen vil i givet fald udarbejde en databehandleraftale efter reglerne i databeskyttelsesforordningen.
Rigsrevisionen kan også være forpligtet til at udlevere personoplysninger i forbindelse med en aktindsigt. Det kan fx være i forbindelse med en høring eller orientering af relevante myndigheder til brug for afgørelsen om aktindsigt. Rigsrevisionen kan også være forpligtet til at udlevere oplysninger, hvis vi modtager en anmodning om aktindsigt i oplysningerne. Det gælder dog ikke fortrolige oplysninger. Hvis der er tale om oplysninger, som Rigsrevisionen har modtaget fra den reviderede myndighed, institution mv. efter rigsrevisorlovens § 12 (såkaldt revisionsmateriale), vil Rigsrevisionen henvise personen, der søger om aktindsigt, til at rette henvendelse til den pågældende myndighed, institution mv., jf. § 2 i instruks for rigsrevisor.
Hvis du har klaget over en afgørelse, som kan indbringes for Folketingets formand, jf. instruks for rigsrevisor, vil din henvendelse blive sendt til Folketingets formand i forbindelse med klagesagens behandling.
Hvis en indberetning efter whistleblowerordningen vedrører en formodet overtrædelse af straffelovgivningen eller anden lovgivning, vil en relevant opfølgning kunne være politianmeldelse eller anmeldelse til relevant tilsynsmyndighed. Oplysninger om whistleblowerens identitet kan uden whistleblowerens samtykke videregives til anden offentlig myndighed, når videregivelsen sker for at imødegå overtrædelser, jf. whistleblowerlovens § 1, stk. 1, eller med henblik på at sikre berørte personers ret til et forsvar.
Dine rettigheder som registreret
Databeskyttelsesforordningen og databeskyttelsesloven giver dig som registreret en række rettigheder, når Rigsrevisionen som offentlig myndighed behandler oplysninger om dig. Du har ret til at:
modtage oplysning om behandling af dine personoplysninger
se oplysninger, der behandles om dig
bede om berigtigelse af urigtige personoplysninger om dig
bede om sletning af personoplysninger om dig
bede om begrænsning af behandling af personoplysninger om dig
gøre indsigelse mod behandling af personoplysninger om dig.
Hvis du vil gøre brug af dine rettigheder, skal du kontakte os. Se, hvordan du kontakter os, under ”Rigsrevisionen er dataansvarlig – sådan kontakter du os”. Rigsrevisionen har pligt til at svare på din henvendelse.
Når man som dataansvarlig indsamler personoplysninger, skal man som udgangspunkt give de registrerede en række oplysninger, herunder oplysninger om den dataansvarliges identitet og formålet med behandlingen.
Der er ingen begrænsninger i Rigsrevisionens adgang til personoplysninger i forbindelse med revisionsopgaven, så længe det er nødvendigt for de opgaver, Rigsrevisionen skal udføre. Rigsrevisionen behandler i forbindelse med revisionsopgaverne meget store mængder personoplysninger om mange personer. Meddelelse af de oplysninger, der er omfattet af artikel 14 i databeskyttelsesforordningen, vil dermed kræve en uforholdsmæssigt stor indsats, jf. undtagelsesbestemmelsen i artikel 14, stk. 5. Rigsrevisionen meddeler derfor ikke de oplysninger, der er nævnt i artikel 14, til de registrerede. Rigsrevisionens revision er endvidere ikke rettet mod den enkelte borger, men altid mod den ansvarlige minister.
Rigsrevisionen vil i forbindelse med indsamling af personoplysninger til Rigsrevisionens øvrige opgaver oplyse den registrerede om, at vi behandler personoplysninger.
Ifølge whistleblowerloven gælder der en særlig tavshedspligt for så vidt angår oplysninger, der indgår i indberetninger. Rigsrevisionen vil som følge af den særlige tavshedspligt kunne undlade at opfylde oplysningspligten over for den indberettede eller andre personer, som er nævnt i indberetningen, og gøre undtagelse fra indsigtsretten. Rigsrevisionen vil endvidere kunne begrænse underretningspligten i tilfælde af sikkerhedsbrud.
Du har mulighed for at klage til Datatilsynet over Rigsrevisionens indsamling og registrering mv. af oplysninger om dig.
Du kan læse mere om klageadgangen og finde Datatilsynets kontaktoplysninger på Datatilsynets hjemmeside.
T:33 92 84 26
T: 33 92 84 00
Dette website anvender cookies
Vi bruger cookies til at huske dit cookievalg. Enkelte elementer til fx at vise indhold fra sociale medier kan sætte tredjeparts cookies, ligesom funktionalitet til statistik også kan sætte cookies. Vi bestræber os på at sitet virker uden brug af cookies.
Læs mere om cookies
Hvilke cookies ønsker du at benytte?
Tillad valgteTillad kun teknisk nødvendige cookiesTillad alle cookies
Bliver brugt til at lagre din accept af cookies på sitet, så dit valg er gemt, næste gang du besøger siden.
Aflæser skærmstørrelse, så billeder sendes så komprimeret som muligt
Gemmer, hvilke tilvalg af cookies du har valgt, med en tidskode for valget
Gemmer oplysninger om de handlinger på en side med en indlejret video
Gemmer oplysninger om brugen af indlejrede videoer, fx hvornår der klikkes på "Pause" og "Afspil"
Gemmer oplysninger om, hvordan du bruger Vimeo-afspillere
Gemmer og husker oplysninger om de indstillinger, du sætter på en indlejret videoafspiller
Gemmer oplysninger om, hvordan du bruger Vimeo-afspillere